
A KISKORÚ BŰNELKÖVETŐK RESZOCIALIZÁCIÓJA A JAVÍTÓINTÉZETI NEVELÉS SORÁN

Kulcsszavak: kiskorúak, javítóintézet, reszocializáció
Dolgozatom fő témája a kiskorú bűnelkövetők reszocializációja, vagyis a 14 és 18 év közötti személyek társadalomba való beilleszkedéséhez hozzájáruló intézkedések vizsgálata Szerbiában. Különös figyelmet kell tanusítani korukra a büntetőjogi szankció alkalmazása során, ugyanis a szigorú büntetés helyett a reszocializáción, az oktatáson és a személyiségfejlődésen van a hangsúly.
Választ kerestem azokra a kérdésekre, hogy miként lehet hatékonyan kezelni és rehabilitálni a kiskorú elkövetőket, hogy az intézkedés után sikeresen vissza tudjanak illeszkedni a társadalomba. Ebben az életszakaszban elengedhetetlen számukra a megfelelő támogatás és segítségnyújtás, melyet a javítóintézet falain belül megkaphatnak. Négy reszocializációs intézkedéssel foglalkoztam részletesebben, ezek a : MUNKA, OKTATÁS, KÖZÖSSÉGI ÉS KULTÚRÁLIS TEVÉKENYSÉGEK, valamint a JUTALMAZÁSI RENDSZER.
Munkám második részében a Köztársasági Statisztikai Hivatal eredményeit vizsgáltam, melynek adatai alapján az elmúlt évtized során csökkent a kiskorú bűnelkövetők száma a 2013-as számokhoz képest, és valóban jelentős különbségeket észlelhetünk. E változás egyik eszköze meglátásom szerint a megfelelő reszocializációs programok alkalmazása is.



